CELEX: 62021TN0436
Language: ro
Date: 2021-07-16 00:00:00
Title: Cauza T-436/21: Acțiune introdusă la 16 iulie 2021 – Veen/Europol

25.10.2021   
            
            
               RO
            
            
               Jurnalul Oficial al Uniunii Europene
            
            
               C 431/42
            
         
      Acțiune introdusă la 16 iulie 2021 – Veen/Europol
      (Cauza T-436/21)
      (2021/C 431/50)
      Limba de procedură: slovaca
      
         Părțile
      
      
         Reclamant: Leon Leonard Johan Veen (Oss, Țările de Jos) (reprezentant: T. Lysina, avocat)
      
         Pârâtă: Agenția Uniunii Europene pentru Cooperare în Materie de Aplicare a Legii (Europol)
      
         Concluziile
      
      Reclamantul solicită Tribunalului:
      
                  —
               
               
                  obligarea Uniunii Europene, reprezentată de Agenția Uniunii Europene pentru Cooperare în Materie de Aplicare a Legii (Europol), la plata către reclamant a sumei de 50 000 de euro,
               
            
                  —
               
               
                  obligarea pârâtei la suportarea cheltuielilor de judecată.
               
            
         Motivele și principalele argumente
      
      În susținerea acțiunii în răspundere extracontractuală introdusă în temeiul articolelor 268 și 340 din Tratatul privind funcționarea Uniunii Europene și al articolului 50 alineatul (1) din Regulamentul (UE) 2016/794 (1) al Parlamentului European și al Consiliului, reclamantul invocă un motiv unic, întemeiat pe tratamentul ilegal al datelor sale cu caracter personal de către pârâtă.
      În cadrul motivului său, reclamantul arată că pârâta a depus la dosarul de urmărire penală, cu titlu de probă în procedura penală desfășurată în privința sa în Republica Slovacă, un raport al pârâtei care conține informații negative, false și nesusținute prin elemente de probă, referitoare la reclamant, aspect care a dat naștere faptei prejudiciabile. Reclamantul susține că acest comportament a adus atingere onoarei și reputației sale, precum și dreptului său la viață familială. Ca urmare a faptei prejudiciabile, reclamantul a suferit un prejudiciu moral pe care îl estimează la 50 000 de euro.
      
         (1)  Regulamentul din 11 mai 2016 privind Agenția Uniunii Europene pentru Cooperare în Materie de Aplicare a Legii (Europol) și de înlocuire și de abrogare a Deciziilor 2009/371/JAI, 2009/934/JAI, 2009/935/JAI, 2009/936/JAI și 2009/968/JAI ale Consiliului (JO 2016, L 135, p. 53).